b'\n_START_ARTICLE_\nGrad Hartneidstein\n_START_SECTION_\nZgodovina\n_START_PARAGRAPH_\nGrad je dal zgraditi leta 1300, kot \xc5\xbee ime gradu pove, Hartneid iz Viv\xc5\xa1nika (Wei\xc3\x9fenegg, Weizzenegg. Grad je bil fevd Vovbr\xc5\xa1kih grofov, vendar pa so ga bratje Dietmar, Oto in Henrik z Viv\xc5\xa1nika (Wei\xc3\x9fenegg)  \xc5\xbee leta 1317 predali koro\xc5\xa1kemu vojvodu Henriku, da bi ga takoj znova dobili kot de\xc5\xbeelnokne\xc5\xbeji fevd. To je bilo sporno, saj so bili Viv\xc5\xa1ni\xc5\xa1ki (Wei\xc3\x9feneggi) dejansko ministeriali Bamber\xc5\xa1kih \xc5\xa1kofov, vendar tudi v nenehnem sporu. Hartneidstein je bil tudi sede\xc5\xbe de\xc5\xbeelnega sodi\xc5\xa1\xc4\x8da, ki so ga Viv\xc5\xa1ni\xc5\xa1ki (Wei\xc3\x9feneggi) podedovali po Vovbr\xc5\xa1kih grofih. Leta 1322 je Konrad von Auffenstein, ki je bil de\xc5\xbeelni glavar Koro\xc5\xa1ke, dobil de\xc5\xbeelno  sodi\xc5\xa1\xc4\x8du v svojo last, saj je pri\xc5\xa1lo do izumrtja Vovbr\xc5\xbeanov, ki so prvotni Bamber\xc5\xa1ki fevd imeli v sekundarnem fevdu.  Viv\xc5\xa1ni\xc5\xa1ki (Wei\xc3\x9feneggi) se s tem o\xc4\x8ditno niso strinjali, in so ga zato zapustili \xc5\xa1ele leta 1330, ko se je pod gradom Konrad Aufen\xc5\xa1tajnski pripravljal, da grad zavzame na silo. Konrad je nato de\xc5\xbeelno sodi\xc5\xa1\xc4\x8de prenesel na Bamber\xc5\xa1kega \xc5\xa1kofa Werntha. Vendar je kasneje na prito\xc5\xbebo Viv\xc5\xa1ni\xc5\xa1kih koro\xc5\xa1ki vojvoda grad in de\xc5\xbeelno sodi\xc5\xa1\xc4\x8de vrnil. \xc5\xbde naslednje leto 1331 pa sta ga prodala glavarju na \xc5\xa0tajerskem Ulriku von Wallsee. Ko je Eberhard von Wallsee, v letu 1363 umrl kot zadnji iz njegove dru\xc5\xbeine, je zapustil Hartneidstein svojima sorodnikoma, grofoma Hermanu in Ulriku Celjskima. Ker so tudi ti \xc5\xbeiveli v stalnem sporu z Bamber\xc5\xa1ko \xc5\xa1kofijo in je bil celo Vol\xc5\xa1perk ogro\xc5\xbeen, je koro\xc5\xa1ki vojvoda izsilil, da je pri\xc5\xa1lo do sklenitve miru. Celjski grofje \xe2\x80\x93 Herman II. Celjski - so morali 1425 gradova Hartneidstein in Viv\xc5\xa1nik (Weissenegg) zamenjati za bamber\xc5\xa1ko posest gradu Muta in mitnice na Dravi._NEWLINE_Zaradi tur\xc5\xa1kih vpadov v 15. in 16. stoletju ta grad ni bil po\xc5\xa1kodovan, \xc4\x8deprav so bile ob napadu leta 1469  po\xc5\xbegane nekatere zgradbe ob gradu, ki pa so jih kmalu obnovili. Iz Hartneidsteina je bamber\xc5\xa1ki de\xc5\xbeelni sodnik obvladoval svoj urad, vendar se je proti koncu 17. stoletja preselil v veliko bolj priro\xc4\x8dni Vol\xc5\xa1perk (Wolfsberg). Grad je bil leta 1724 nazadnje na novo prekrit z novim ostre\xc5\xa1jem in potem prepu\xc5\xa1\xc4\x8den propadu. Grad je ostal v lasti bamber\xc5\xa1ke \xc5\xa1kofije do leta 1759 ko ga je kupila cesarica Marija Terezija. Ko sta Hartneidstein z Vol\xc5\xa1perkom leta 1825 pridobili bratje Rosthorn, je bil grad \xc5\xbee dolgo v ru\xc5\xa1evinah. Leta 1846 je gospostvo Vol\xc5\xa1perk prevzel grof Hugo Henckel von Donnersmarck. Njegovi dru\xc5\xbeinski potomci imajo \xc5\xa1e danes v lasti ru\xc5\xa1evine gradu Hartneidstein in gozdov okoli njega.'